Lav et referat af nedenstående tekst:

Tekst:
16 lastbiler trillede fredag morgen ind på parkeringspladsen ved Gigantium i Aalborg. I dem var alt det udstyr, der skal bruges til den udsolgte koncert med 'The Minds of 99'. Aftenens koncert ryger direkte ind på en top-3 over de største koncerter nogensinde arrangeret af Aalborg Kongres & Kultur Center, hvis man spørger teknisk chef Søren Kabbel Dalgaard. Det er blandt andet det kæmpe store setup, der gør, at koncerten nu kommer i selskab med internationale stjerner som Beyoncé og Kylie Minogue. - Vi har lavet en del koncerter gennem årene, men det her er virkelig en stor og tung produktion, vi har rullet ind, siger Søren Kabbel Dalgaard. For tung til taget Manden med tøjlerne for opsætningen af lyd, lys og scene er Søren Kabbel Dalgaard. Han fortæller, at han sjældent har prøvet noget i denne skala. - Lige nu har vi omkring 20 tons udstyr hængende fra loftet, og nu kan det ikke bære mere, siger han og fortsætter: - Så vi har faktisk været nødt til bruge sådan en mobilscene, som man bruger på festivaler, så vi kan bygge op fra gulvet. Der står måske yderligere 10-15 tons. Der kommer knap 8000 publikummer til den udsolgte koncert. Dagen igennem skal Søren Kabbel Dalgaard sørge for, at opsætningen foregår efter planen. Er der problemer, skal han finde en løsning. Til denne koncert er opsætningen så krævende, at der har været nok at tage fat på. - 'Minds of 99' har et ry for at lave en spektakulært sceneopsætning, og det er også tilfældet denne gang, siger Søren Kabbel Dalgaard. Ekstra travlt i Gigantium Som om 8000 koncertgæster ikke var nok, spiller Aalborg Pirates deres første finalekamp i ishockeyslutspillet nærmest samtidig. Og det foregår naturligvis også i Gigantium. Der kommer omkring 5000 ishockeyfans til aftenens kamp. - Vi splitter simpelthen foyeren op i to, så allerede ved indgangen bliver folk fordelt alt efter, hvad de skal til. Vi har folk på arbejde specifikt til det, siger Søren Kabbel Dalgaard. Normalt ville garderoben til en koncert være i foyeren og i ishockeyhallen, men den er i dagens anledning flyttet ned i koncerthallen i et forsøg på at få køerne til at være så små som muligt. Både 'The Minds of 99' og Aalborg Pirates skal i ilden omkring klokken 20.30. VIDEO: Se mere om opsætningen og logistikken bag den store koncert lige her:

Referat:
Et af de største danske musiknavne lige nu gæster i aften Gigantium, når 'The Minds of 99' blænder op for deres længe ventede koncert.